असर त ओ गरीब अदमी पर बा, जवने के अपनी माई-बाप के दवाई करावे खातिर दिल्ली ले गइल जरूरी होखो तब्बो ओकर मजबूरी ओके टरले पर मजबूर करेले जइसे दवाई ना घुमे जाए के होखे की आज ना काल्ह जाइब, महँगा होटल के मुँह इ गरीब अदमी भी देखले होई पर फोटो में अउर ना त कबो रेक्सा, गाड़ी आदी से कवनो बड़हन मनई के ए होटलन पर छोड़े गइल होई त, रउआँ बिहिस्की के का बात करतानी, ए गरीब मनई के महुआ भी नसीब ना होला, हँ कबो-कबो रउआँ जइसन बड़ मनई के बाति सुनि के महीना-छह महीना में एक-आध घूँट महुआ चाहें देसी के इ गरीब मनई गला की नीचे उतार लेत होई काहें की रउआँ सब के बाति एकदम से गला की नीचे नइखे उतरत।